**Ծառայության նկարագիր**

|  |  |
| --- | --- |
| Անվանում | ՀՀ մուտքի վիզայի տրամադրում/երկարաձգում։ |
| Արդյունք | Ծառայության մատուցման արդյունքում օտարերկրացին ստանում/երկարաձգում է ՀՀ մուտքի վիզան։ |
| Դիմումատու | Օտարերկրացին, նրա օրինական ներկայացուցիչը կամ լիազորված անձը։ |
| Ծառայության տեսակ | Ծառայությունը մատուցվում է փաստաթղթերը միգրացիայի և քաղաքացիության ծառայություն ներկայացնելու և օտարերկրացու անձնագրում նշում կատարելու միջոցով։ |
| Ներկայացման ենթակա տեղեկատվություն | ՀՀ մուտքի վիզա տրամադրելու համար դիմումատուն ներկայացնում է.   1. օտարերկրացու անձնագիր, 2. դիմում-հարցաթերթիկ, 3. 3.5 x 4.5 մմ չափսի մեկ գունավոր լուսանկար, 4. անչափահասի դեպքում ծնողի կամ օրինական ներկայացուցչի անձնագիր և ազգակցական կապը հաստատող փաստաթուղթ, 5. լիազորված անձի դեպքում լիազորագիր և լիազորված անձի անձնագիր, 6. պետական տուրքի վճարման անդորրագիր (մինչև 18 տարեկան անձանց դեպքում պետական տուրք չի գանձվում)։   ՀՀ մուտքի վիզան տրամադրելու անհրաժեշտությունը հիմնավորող փաստաթուղթ․  ՀՀ մուտքի վիզան երկարաձգելու համար դիմումատուն ներկայացնում է.   1. օտարերկրացու անձնագիր, 2. դիմում-հարցաթերթիկ, 3. 3.5 x 4.5 մմ չափսի մեկ գունավոր լուսանկար, 4. երկարաձգման ենթակա ՀՀ մուտքի վիզա, 5. անչափահասի դեպքում ծնողի կամ օրինական ներկայացուցչի անձնագիրը և ազգակցական կապը հաստատող փաստաթուղթ, 6. լիազորված անձի դեպքում լիազորագիր և լիազորված անձի անձնագիր։   Պետական տուրքի վճարման անդորրագիր (մինչև 18 տարեկան անձանց դեպքում պետական տուրք չի գանձվում)։  Օտարալեզու փաստաթղթերը պետք է լինեն օրենքով սահմանված կարգով հաստատված և նոտարական վավերացմամբ հայերեն թարգմանությամբ (բացառությամբ անձնագրի):  «Քաղաքացիության մասին» օրենքի համատեքստում ՀՀ քաղաքացի հանդիսանալու հանգամանքը բացառելու նպատակով ազգությամբ հայերը ներկայացնում են նաև ծննդյան վկայականի, ծնողների անձնագրերի, ծնողների ամուսնության վկայականի պատճենները: |
| Կոնտակտային տվյալներ | Թեժ գիծ ծառայության հեռախոսահամար՝  **+(374) 10 370 264։** |
| Գործընթաց | Գործընթացը սկսվում է քաղաքացու կողմից դիմում ներկայացնելուց։ Օրենսդրությամբ նախատեսված փաստաթղթերի ներկայացնելուց հետո աշխատակիցը ստուգում է ներկայացված փաստաթղթերի ամբողջականությունն ու համապատասխանությունը /պահանջվող փաստաթղթերի առկայությունը, ներկայացված փաստաթղթերի համապատասխանությունը/ իրականացնում է համապատասխան ստուգումներ, որից հետո օտարերկրացու տվյալները մուտքագրվում են տվյալների բանկ:  Ձևաթղթերի կազմ աշխատանքների ավարտից հետո դիմումատուի կողմից ներկայացված անձնագրերի, ծննդյան վկայականի բնօրինակները վերադարձվում են, օտարերկրացու անձնագրում կատարվում է համապատասխան նշում ՀՀ մուտքի վիզայի ժամկետը երկարաձգելու վերաբերյալ կամ երեք աշխատանքային օր հետո փակցվում է ՀՀ մուտքի վիզան: |
| Ծառայության վճար | «Պետական տուրքի մասին» օրենքի 14-րդ, 14․1-րդ հոդվածների համաձայն պետական տուրքը կազմում է՝   1. կարճաժամկետ մուտքի վիզան՝ **3 000 ՀՀ դրամ,** 2. երկարաժամկետ մուտքի վիզան՝ **15 000 ՀՀ դրամ**,   3․ Բազմակի մուտքի վիզան՝ **40 000** կամ **20 000 ՀՀ դրամ։**  Մուտքի վիզան երկարաձգելու դեպքում յուրաքանչյուր օրը՝ **500 ՀՀ դրամ** (երկարաձգման առավելագույն ժամկետը 60 օր)։ |
| Վճարում | Ծառայության դիմաց վճարումը ներկայումս իրականացվում է ինչպես POS-տերմինալների միջոցով, այնպես էլ բանկում։ |
| Կարգավորումներ | «Օտարերկրացիների մասին» օրենք,  ՀՀ կառավարության 04․10․2007 թ․ թիվ 1268-Ն որոշում,  ՀՀ կառավարության 04․04․2008 թ․ թիվ 329-Ն որոշում։ |
| Բողոքարկման ընթացակարգ | Քաղաքացին բողոք ներկայացնում է վերադասության կարգով՝ գրավոր, ինչպես նաև դատական կարգով՝ օրենսդրությամբ սահմանված ժամկետներում։ |